Diari Oficial de la Generalitat Valenciana


Sumari del DOGV 7027, del 20-05-2013 (2013/5132)

DECRET 61/2013, de 17 de maig, del Consell, pel qual s'establix un sistema de reconeixement de la competència en llengües estrangeres a la Comunitat Valenciana i es crea la Comissió d'Acreditació de Nivells de Competència en Llengües Estrangeres.
------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2013/05/17/61**

### Versions

 02/09/2014 - Actualitat  14/11/2013 - 01/09/2014  Text inicial: 21/05/2013 - 13/11/2013 

### Dades del document

Número de DOGV
:   7027

Data del DOGV
:   20-05-2013

Secció del DOGV
:   I. DISPOSICIONS GENERALS

Número del document
:   2013/5132


Data del document
:   17-05-2013

Organisme emissor
:   Conselleria d'Educació, Cultura i Esport

Tipus de document
:   Decret

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ensenyament d'idiomes
    * legislació
    * reglament intern
    * organització administrativa
    * reconeixement de títols

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

**Última revisió 02.09.2014**

**Decret** **61/2013, de 17 de maig, del Consell, pel qual s'establix un sistema de reconeixement de la competència en llengües estrangeres a la Comunitat Valenciana i es crea la Comissió d'Acreditació de Nivells de Competència en Llengües Estrangeres.**

[**(Diari Oficial núm. 7027 de 20.05.2013)**](http://www.dogv.gva.es/datos/2013/05/20/pdf/2013_5132.pdf) **Ref. 004879/2013**

PREÀMBUL

 

La competència comunicativa i especialment el coneixement de llengües estrangeres afavorixen les relacions culturals i socials entre els pobles i augmenten les capacitats professionals de les persones en una societat cada vegada més global i competitiva.

Hi ha diverses vies per a l'adquisició i desplegament de les esmentades competències, unes a través de l'ensenyament reglat i altres a través de vies d'aprenentatge no formal, tant per la participació en cursos com per les oportunitats d'aprenentatge derivades de la creixent mobilitat de les persones. La Llei Orgànica 2/2006, de 3 de maig, d'Educació, ho reconeix en l'article 66.4, on establix que es tendirà a establir connexions entre ambdós vies i s'adoptaran mesures per a la validació dels aprenentatges així adquirits.

El Reial Decret 1629/2006, de 29 de desembre, pel qual es fixen els aspectes bàsics del currículum dels ensenyaments d'idiomes de règim especial regulats per la Llei Orgànica 2/2006, de 3 de maig, d'Educació, reconeix, per mitjà del seu ús i referència per als ensenyaments d'idiomes, el valor del Marc Comú Europeu de Referència per a les Llengües.

El Decret 155/2007, de 21 de setembre, del Consell, regula els ensenyaments d'idiomes de règim especial a la Comunitat Valenciana i establix el currículum del nivell bàsic i del nivell intermedi. Al seu torn, el Decret 119/2008, de 5 de setembre, del Consell, regula els ensenyaments d'idiomes de règim especial a la Comunitat Valenciana en el seu nivell avançat. En ambdós casos, els certificats expedits corresponen als nivells definits en el Marc Comú Europeu de Referència per a les Llengües.

El Marc Comú Europeu de Referència per a les Llengües va establir els descriptors globals per a poder dur a terme tant l'ensenyament i l'aprenentatge com l'avaluació dels nivells de competència en llengües, sense que hi haja, per ser contrari a la intenció del Marc, un únic organisme o sistema d'avaluació europeu que acredite els mencionats nivells de competència lingüística.

No obstant aixó, hi ha iniciatives d'àmbit europeu per a afavorir l'acreditació d'estes competències, com ara l'Europass i, concretament, el Passaport Europeu de les Llengües, ferramenta que integra en un únic document descriptors resultat de l'autoavaluació de les capacitats relacionades amb la comunicació lingüística i cultural amb indicadors de nivell basats en la superació de proves de competència administrades per organismes governamentals i altres de reconegut prestigi. Així mateix, els diferents organismes oficials, les empreses i les associacions europees d'avaluadors de llengües establixen quins certificats i diplomes consideren equivalents entre si com a acreditatius de la competència lingüística.

Així, per a facilitar i simplificar la possibilitat d'acreditar la competència en llengües estrangeres a la Comunitat Valenciana este decret té com a objectiu regular el reconeixement de l'acreditació de la competència lingüística d'acord amb el Marc Comú Europeu de Referència de Llengües a través de títols, diplomes i certificats expedits per institucions i universitats competents.

El present decret es dicta en l'exercici de les competències que atribuïxen a les Comunitats Autónomes els articles 27 i 149.1.30a de la Constitució Espanyola i, en concret a la Generalitat, l'article 53 de l'Estatut d'Autonomia de la Comunitat Valenciana.

Per tot alló que s'ha exposat, d'acord amb el que establix l'article 43 de la Llei 5/1983, de 30 de desembre, de la Generalitat, del Consell, a proposta de la consellera d'Educació, Cultura i Esport, conforme amb el Consell Jurídic Consultiu de la Comunitat Valenciana, i amb la deliberació prèvia del Consell en la reunió del dia 17 de maig de 2013,

 

DECRET

 

**Article 1. Objecte i àmbit d'aplicació**

1. El present decret té com a objecte regular un sistema de reconeixement de l'acreditació de la competència en llengües estrangeres en l'àmbit de l'Administració del Consell, així com crear i regular la Comissió d'Acreditació de Nivells de Competència en Llengües Estrangeres.

2. Les entitats i les institucions públiques i privades de la Comunitat Valenciana, així com aquelles administracions públiques de la Comunitat Valenciana no dependents del Consell, podran acollir-se potestativament al que disposa el present decret.

 

**Article 2. Acreditació de la competència en llengües estrangeres a la Comunitat Valenciana**

1. Per a complir l'objecte d'este decret es crea la Comissió d'Acreditació de Nivells de Competència en Llengües Estrangeres.

2. En l'àmbit de l'Administració del Consell, es reconeixeran com a acreditatius de la capacitació lingüística i comunicativa en llengües estrangeres els títols, diplomes i certificats expedits per les escoles oficials d'idiomes, per les universitats espanyoles que seguisquen el model d'acreditació d'exàmens de l'Associació de Centres de Llengües d'Educació Superior (ACLES), així com tots aquells indicats en l'annex d'este decret. En el cas de les universitats espanyoles, i als efectes del que disposa este decret, s'hi consideraran inclosos els seus respectius centres d'idiomes, centres de llengües, i en general, tot centre d'educació superior adscrit a aquelles.

3. L’esmentat annex podrà ser modificat en el futur, a proposta de la Comissió d’Acreditació de Nivells de Competència en Llengües Estrangeres, per mitjà d’una orde de la conselleria competent en matèria d’educació, quan es tracte d’entitats de reconegut prestigi internacional. Les entitats que superen els procediments convocats periódicament des de la conselleria competent en matèria d’educació, a proposta de la Comissió d’Acreditació de Nivells de Competència en Llengües Estrangeres, i adequats per a l’obtenció de l’acreditació dels certificats de competència en llengües estrangeres, seran acreditades mitjançant una resolució de la conselleria convocant. ****[1]****

 

**Article 3. Composició, organització i funcionament de la Comissió d'Acreditació de Nivells de Competència en Llengües Estrangeres.**

1. La Comissió d'Acreditació de Nivells de Competència en Llengües Estrangeres serà un órgan col·legiat, dependent orgànicament de la conselleria competent en matèria d'educació, el qual disposarà del suport tècnic de l'órgan directiu d'esta conselleria amb competències en ensenyaments d'idiomes. La comissió funcionarà en ple, sense perjuí dels grups de treball que puguen crear-se per al millor exercici dels seus fins.

2. L'organització i el funcionament de la Comissió d'Acreditació de Nivells de Competència en Llengües Estrangeres es regirà pel reglament que aprove el seu ple.

3. Integren el ple de la comissió:

a) Presidència.

b)Vicepresidències.

c) Vocalies.

d) Secretaria.

4. La presidència de la comissió serà exercida per la persona titular de la conselleria competent en matèria d'educació.

5. Les vicepresidències les exerciran:

a) La persona titular de la secretaria autonómica competent en matèria d'educació.

b) La persona titular de la direcció general competent en matèria d'ensenyaments d'idiomes.

c) Un membre del professorat representant de les universitats de la Comunitat Valenciana prèvia designació pel ple del Consell Valencià d'Universitats i de Formació Superior.

6. Les Vocalies les exerciran:

a) La persona titular de la subdirecció general amb competències en matèria d'ensenyaments d'idiomes.

b) La persona titular de la direcció del servici amb competències en matèria d'ensenyaments d'idiomes.

c) Cinc vocals designats per la presidència entre funcionaris docents dels cossos de catedràtics o professors d'escoles oficials d'idiomes, catedràtics o professors d'Ensenyament Secundari, catedràtics o professors titulars de les universitats de la Comunitat Valenciana en les especialitats, àrees o departaments de llengües estrangeres (o equivalents) per a un període de dos anys, a la finalització del qual podran ser designats per un nou període de dos anys. Podrà ser revocada la seua designació per la presidència abans de la finalització del període per al qual van ser nomenats, quan concórreguen causes que justifiquen el seu cessament, de les quals es donarà coneixement en el ple de la comissió. Cada un d'estos cinc vocals disposarà d'un suplent, designat per la presidència de la comissió.

7. Les funcions de secretaria, amb veu i sense vot, seran exercides per un funcionari o funcionària de la conselleria competent en matèria d'educació designat pel seu titular.

8. La Comissió d'Acreditació de Nivells de Competència en Llengües Estrangeres es reunirà amb caràcter ordinari una vegada a l'any. Així mateix, podrà reunir-se, amb caràcter extraordinari, quan la presidència ho establisca, d'acord amb les necessitats que sorgisquen.

 

**Article 4. Funcions de la Comissió d'Acreditació de Nivells de Competència en Llengües Estrangeres**

Correspon a la Comissió d'Acreditació de Nivells de Competència en Llengües Estrangeres:

1. Fixar els criteris adequats per a acreditar, en l'àmbit d'aplicació d'este decret, de conformitat amb el Marc Comú Europeu de Referència per a les Llengües, la competència en llengües estrangeres basant-se en els certificats i diplomes expedits per universitats i per altres institucions espanyoles i estrangeres.

2. Aprovar les propostes d'ampliació del catàleg de títols, diplomes i certificats que es reconeixeran com a acreditatius de la capacitació lingüística i comunicativa en llengües estrangeres recollits en l'annex.

3. Proposar l'ampliació del catàleg de títols, diplomes i certificats acreditatius de la capacitació lingüística i comunicativa a altres llengües estrangeres i nivells diferents dels establits en l'annex.

4. Establir el tipus de proves adequades per a l'obtenció de certificats de competència en llengües estrangeres.

5. Assessorar els diferents departaments i órgans de la Generalitat pel que fa a l'acreditació de la competència en llengües estrangeres, així com en els possibles processos selectius que es convoquen.

 

**Article 5. Sistema de reconeixement de la competència en llengües estrangeres**

1. La presentació dels títols, diplomes o certificats acreditatius de nivells de competència en llengües estrangeres indicats en este decret serà suficient per a l'acreditació del nivell de competència en la llengua estrangera corresponent, sense necessitat d'un altre tràmit administratiu.

2. En tot alló que no s'opose a normes de caràcter bàsic, este sistema de reconeixement serà aplicable en els procediments convocats per l'Administració del Consell quan s'exigisquen requisits referents a la competència en llengües estrangeres, o bé estos constituïsquen algun mèrit en les convocatóries corresponents.

3. Les entitats i institucions públiques i privades de la Comunitat Valenciana, i les Administracions de la Comunitat Valenciana no dependents del Consell, podran fer referència en les seues convocatóries al que disposa el present decret quan opten per acollir-se a alló que s'hi disposa.

 

DISPOSICIONS ADDICIONALS

 

**Primera. Aprovació del reglament de funcionament de la comissió**

Fins al moment de l'aprovació del reglament de funcionament pel Ple de la Comissió d'Acreditació de Nivells de Competència en Llengües Estrangeres, este órgan col·legiat es regirà segons el que disposa el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.

 

**Segona. Incidència en les dotacions de gasto**

La implementació i el posterior desplegament d'este decret no podran tindre cap incidència en la dotació de tots i cada un dels capítols de gasto assignats a la conselleria competent en matèria d'educació, i en tot cas haurà de ser atés amb els mitjans personals i materials de la conselleria competent per raó de la matèria.

 

DISPOSICIÓ DEROGATÒRIA

 

**Única. Derogació normativa**

Queden derogades totes les disposicions del mateix rang o inferior que s'oposen al que disposa el present decret.

 

DISPOSICIONS FINALS

 

**Primera. Desplegament normatiu**

Es faculta la persona titular de la conselleria competent en matèria d'educació per a dictar les disposicions necessàries per a l'aplicació, el compliment i el desplegament del present decret, així com per a la modificació del seu annex a proposta de la Comissió d'Acreditació de Nivells de Competència en Llengües Estrangeres, tal com extablix l'apartat 3 de l'article 2 del present decret.

 

**Segona. Entrada en vigor**

Este decret entrarà en vigor l'endemà de la publicació en el Diari Oficial de la Comunitat Valenciana.

 

Valencia, 17 de maig de 2013

 

El president de la Generalitat,

ALBERTO FABRA PART

 

La consellera d'Educació, Cultura i Esport,

MARÍA JOSÉ CATALÁ VERDET

 

 

ANNEX  
 Certificats i diplomes que acrediten la competència en llengües estrangeres ****[2]****

 

|  |  |  |  |
| --- | --- | --- | --- |
| ANGLÉS | | | |
|  | B2 | C1 | C2 |
| Escola Oficial d’Idiomes  (segons alló que s’ha estipulat en l’article 2.2 del Decret 61/2013, de 17 de maig) | Certificat de superació de la prova de certificació d’idiomes nivell avançat (B2) o equivalent | Certificat de superació de la prova de certificació d’idiomes C1 | Certificat de superació de la prova de certificació d’idiomes C2 |
| Universitats espanyoles acreditades per l’Associació de Centres d’Educació Superior (ACLES)  (segons alló que s’ha estipulat en l’article 2.2 del Decret 61/2013, de 17 de maig) | Títols, diplomes i certificats que continguen el segell del model d’acreditació d’exàmens d’ACLES, nivell B2. | Títols, diplomes i certificats que continguen el segell del model d’acreditació d’exàmens d’ACLES, nivell C1. | Títols, diplomes i certificats que continguen el segell del model d’acreditació d’exàmens d’ACLES, nivell C2. |
| Cambridge University | FCE (First Certificate in English)  BEC Vantage (Business English Certificate) | CAE (Certificate in Advanced English)  BEC Higher (Business English Certificate) | – CPE (Certificate of Proficiency in English) |
| Cambridge University ESOL Examinations,       IDP IELTS Australia | – IELTS de 5,5 a 6,5 punts (Internatio- nal English Language Testing System) | – IELTS de 6,5 a 7 punts (International English Language Testing System) | – IELTS de 7,5 a 9 punts (International English Language Testing System) |
| Trinity College | – ISE II (Integrated Skills in English Certificate) | – ISE III (Integrated Skills in English Certificate) | – ISE IV (Integrated Skills in English Certificate) |
| Educational Testing Service (ETS) | TOEFL iBT de 87 a 109 punts(Test of English as a Foreign Language – Internet Based Test)  TOEIC de 785 a 945 punts      (Test of English for International Communi- cation) | TOEFL iBT de 110 a 120 punts (Test of English as a Foreign Language – Internet Based Test)  TOEIC de 945 a 990 punts      (Test of English for International Communi- cation) |  |
| Pearson Test of English (PTE) | – PTE General Level 3 | – PTE General Level 4 | – PTE General Level 5 |
| Certificats europeus d’idiomes (telc) | – telc English B2 | – telc English C1 |  |
| Sistema educatiu | Títol de mestre o grau equiva- lent, especialitat Llengua Estrangera Anglés.  Egressats de sistemes educatius als quals els és aplicable l’article 38.5 de la Llei Orgànica 2/2006, de 3 de maig, d’Educació, que hauran d’acreditar documentalment estar en condicions d’accedir a la universitat des del sistema educatiu corresponent quan el dit sistema es trobe entre els indicats en la normativa estatal vigent o aquella que la substituïsca, així com egressats de sistemes educatius estrangers no previstos anteriorment, que hauran d’acreditar documentalment estar en condicions d’accedir a la universitat des del sistema educatiu corresponent junt amb l’homologació dels seus estudis corresponent al títol de Batxillerat de l’estat espanyol. | Titulacions de grau o equivalents, expedides per universitats estrangeres, per a estudis realitzats en anglés com a llengua vehicular. | Títol de Llicenciat/ada en Filologia Anglesa, o títol de grau equivalent.  Títol de Llicenciat/ada en Traducció i Interpretació: Anglés, o títol de grau equivalent. |

 

Certificats i diplomes que acrediten la competència en llengües estrangeres:  
 certificacions presentades en la convocatória 2013

 

 

|  |  |
| --- | --- |
| ANGLÉS  Per a tots els certificats d’esta secció, en el certificat haurà de constar la data de realització de la prova de certificació, o, a falta d’aixó, s’aportarà un certificat oficial emés per l’entitat certificadora on s’indique la data esmentada; seran vàlids únicament els certificats les proves de certificació dels quals es realitzen entre l’1 de gener i el 31 de desembre de 2013. | |
| Universitat de València | Certificat de superació de la prova de certificació d’idioma anglés, nivell B2 |
| Universitat Miguel Hernández | Certificat de superació de la prova de certificació d’idioma anglés, nivell B2 |
| CEU-Universitat Cardenal Herrera | Certificat de superació de la prova de certificació d’idioma anglés, nivell B2 |
| Universitat Internacional Valenciana (VIU) | Certificat de superació de la prova de certificació d’idioma anglés, nivell B2 |
| Florida Universitària | Certificat de superació de la prova de certificació d’idioma anglés, nivell B2 |
| Universitat Católica de València | Certificat de superació de la prova de certificació d’idioma anglés, nivell B2 |
| Cambra de Comerç de València | Certificat de superació de la prova de certificació d’idioma anglés, nivell B2 |
| Cambra de Comerç de Castelló | Certificat de superació de la prova de certificació d’idioma anglés, nivell B2 |
| Cambra de Comerç d’Orihuela | Certificat de superació de la prova de certificació d’idioma anglés, nivell B2 |
| Complex Educatiu Mas Camarena | Certificat de superació de la prova de certificació d’idioma anglés, nivell B2 |

 

 

|  |  |  |  |
| --- | --- | --- | --- |
| FRANCÉS | | | |
|  | B2 | C1 | C2 |
| Escola Oficial d’Idiomes (segons alló que s’ha estipulat en l’article 2.2 del Decret 61/2013, de 17 de maig) | Certificat de superació de la prova de certificació d’idiomes nivell avançat (B2) o equivalent | Certificat de superació de la prova de certificació d’idiomes C1 | Certificat de superació de la prova de certificació d’idiomes C2 |
| Universitats espanyoles acreditades per l’Associació de Centres d’Educació Superior (ACLES)  (segons alló que s’ha estipulat en l’article 2.2 del Decret 61/2013, de 17 de maig) | Títols, diplomes i certificats que continguen el segell del model d’acreditació d’exàmens d’ACLES, nivell B2. | Títols, diplomes i certificats que continguen el segell del model d’acreditació d’exàmens d’ACLES, nivell C1. | Títols, diplomes i certificats que continguen el segell del model d’acreditació d’exàmens d’ACLES, nivell C2. |
| CIEP,  Ministère de l’Éducation Nationale | – DELF B2 (Diplôme d’Études en Langue Française) | – DALF C1 (Diplôme Approfondi de Langue Française) | – DALF C2 (Diplôme Approfondi de Langue Française) |
| Chambre de Commerce et d’Industrie de Paris | – DFP B2 (Diplôme de Français Professionnel) | – DFP C1 (Diplôme de Français Professionnel) | – DFP C2 (Diplôme de Français Professionnel) |
| DU  (Diplôme universitaire) | DUEF B2 (Diplôme Universitaire d’Études Françaises)  CPLF B2 (Certificat Pratique de Langue Française)  DEF B2 (Diplôme d’Études Françaises) | DUEF C1 (Diplôme Universitaire d’Études Françaises)  CPLF C1 (Certificat Pratique de Langue Française)  DAEF C1 (Diplôme Approfondi d’Études Françaises) | – DSEF (Diplôme Supérieur d’Études Françaises) |
| Alliance Française | – BULATS de 60 a 74 punts | – BULATS de 75 a 89 punts | BULATS de 89 a 100 punts  DHEF (Diplôme de Hautes Études Françaises) – Alliance Française |
| Certificats europeus d’idiomes (telc) | – telc Français B2 |  |  |
| Sistema educatiu | Títol de mestre o grau equivalent, especialitat Llengua Estrangera Francés.  Egressats de sistemes educatius als quals els és aplicable l’article 38.5 de  la Llei Orgànica 2/2006, de 3 de maig, d’Educació, que hauran d’acreditar documentalment estar en condicions d’accedir a la universitat des del sistema educatiu corresponent quan el dit sistema es trobe entre els indicats en la normativa estatal vigent o aquella que la substituïsca, així com egressats de sistemes educatius estrangers no previs- tos anteriorment, que hauran d’acreditar documentalment estar en condicions d’accedir a la universitat des del sistema educatiu corresponent junt amb l’homologació dels seus estudis corresponent  al títol de Batxillerat de l’estat espanyol. | Titulacions de grau o equivalents, expedides per universitats estrangeres, per a estudis realitzats en francés com a llengua vehicular. | Títol de Llicenciat/ada en Filologia Francesa, o títol de grau equivalent.  Títol de Llicenciat/ada en Traducció i Interpretació: Francés, o títol de grau equivalent. |

 

 

 

|  |  |  |  |
| --- | --- | --- | --- |
| ALEMANY | | | |
|  | B2 | C1 | C2 |
| Escola Oficial d’Idiomes (segons alló que s’ha estipulat en l’ar ticle 2.2 del Decret 61/2013, de 17 de  maig) | Certificat de superació de la prova de certificació d’idiomes nivell avançat (B2) o equivalent | Certificat de superació de la prova de certificació d’idiomes C1 | Certificat de superació de la prova de certificació d’idiomes C2 |
| Universitats espanyoles acreditades per l’Associació de Centres d’Educació Superior (ACLES)  (segons alló que s’ha estipulat en l’article 2.2 del Decret 61/2013, de 17 de maig) | Títols, diplomes i certificats que continguen el segell del model d’acreditació d’exàmens d’ACLES, nivell B2. | Títols, diplomes i certificats que continguen el segell del model d’acreditació d’exàmens d’ACLES, nivell C1. | Títols, diplomes i certificats que continguen el segell del model d’acreditació d’exàmens d’ACLES, nivell C2. |
| Goethe Institut | Goethe Zertifikat B2  ZDfB (Zertifikat Deutsch für den Beruf)  BULATS de 60 a 74 punts | Goethe Zertifikat C1  ZDfB (Zertifikat Deutsch für den Beruf)  PWD (Prüfung Wirtschaftsdeutsch International)  –BULATS de 75 a 89 punts | Goethe-Zertifikat C2: GDS  ZOP (Zentrale Oberstufenprüfung)  KDS (Kleines Deutsches Sprachdi- plom)  GDS (Großes Deutsches Sprachdi- plom)  BULATS de 90 a 100 punts |
| TestDaF Institut | TDN 3 (TestDaf, nivell 3)  TDN 4 (TestDaf, nivell 4) | – TDN 5 (TestDaf, nivell 5) |  |
| Certificats europeus d’idiomes (telc) | telc Deutsch B2 (Zertifikat Deutsch Plus)  telc Deutsch B2 – Beruf (Zertifikat Deutsch für den Beruf) | – telc Deutsch C1 (Zertifikat Deutsch C1) |  |
| Österreichisches Sprachdiplom Deutsch (ÖSD) | – MD (Mittelstufe Deutsch) | – OD (Oberstufe Deutsch) | – WD (Wirtschaftssprache Deutsch) |
| Sistema educatiu | Títol de mestre o grau equivalent, especialitat Llengua Estrangera Alemany.  Egressats de sistemes educatius als quals els és aplicable l’article 38.5 de  la Llei Orgànica 2/2006, de 3 de maig, d’Educació, que hauran d’acreditar documentalment estar en condicions d’accedir a la universitat des del sistema educatiu corresponent quan el dit sistema es trobe entre els indicats en la normativa estatal vigent o aquella que la substituïsca, així com egressats de sistemes educatius estrangers no previs- tos anteriorment, que hauran d’acreditar documentalment estar en condicions d’accedir a la universitat des del sistema educatiu corresponent junt amb l’homologació dels seus estudis corresponent  al títol de Batxillerat de l’estat espanyol. | Titulacions de grau o equivalents, expedides per universitats estrangeres, per a estudis realitzats en alemany com a llengua vehicular. | Títol de Llicenciat/ada en Filologia Alemanya, o títol de grau equivalent.  Títol de Llicenciat/ada en Traducció i Interpretació: Alemany, o títol de grau equivalent. |

 

 

|  |  |  |  |
| --- | --- | --- | --- |
| ITALIÀ | | | |
|  | B2 | C1 | C2 |
| Escola Oficial d’Idiomes (segons alló que s’ha estipulat en l’article 2.2 del Decret 61/2013, de 17 de  maig) | Certificat de superació de la prova de certificació d’idiomes nivell avançat (B2) o equivalent | Certificat de superació de la prova de certificació d’idiomes C1 | Certificat de superació de la prova de certificació d’idiomes C2 |
| Universitats espanyoles acreditades per l’Associació de Centres d’Educació Superior (ACLES)  (segons alló que s’ha estipulat en l’article 2.2 del Decret 61/2013, de 17 de maig) | Títols, diplomes i certificats que continguen el segell del model d’acreditació d’exàmens d’ACLES, nivell B2. | Títols, diplomes i certificats que continguen el segell del model d’acreditació d’exàmens d’ACLES, nivell C1. | Títols, diplomes i certificats que continguen el segell del model d’acreditació d’exàmens d’ACLES, nivell C2. |
| Università per Stranieri di Perugia | – CELI 3 (Certificato di Conoscenza della Lingua Italiana) | CELI 4 (Certificato di Conoscenza della Lingua Italiana)  CIC Avanzato C1 (Certificato di Italiano Commerciale) | – CELI 5 (Certificato di Conoscenza della Lingua Italiana) |
| Università per Stranieri di Siena | – CILS Due-B2 (Certificazione di Italiano come Lingua Straniera) | – CILS Tre-C1 (Certificazione di Italiano come Lingua Straniera) | – CILS Quattro-C2 (Certificazione di Italiano come Lingua Straniera) |
| Università degli Studi di Roma Tre | – int.IT (Certificato di Competenza Intermedia in Italiano come Lingua Straniera) |  | – IT (Certificato di Italiano come Lingua Straniera) |
| Società Dante Alighieri | PLIDA B2 (Progetto Lingua Italiana Dante Alighieri)  PLIDA Commerciale B2 | PLIDA C1 (Progetto Lingua Italiana Dante Alighieri)  PLIDA Commerciale C1 | – PLIDA C2 (Progetto Lingua Italiana Dante Alighieri) |
| Certificats europeus d’idiomes (telc) | – telc Italiano B2 |  |  |
| Sistema educatiu | Títol de mestre o grau equivalent, especialitat Llengua Estrangera Italià.  Egressats de sistemes educatius als quals els és aplicable l’article 38.5 de  la Llei Orgànica 2/2006, de 3 de maig, d’Educació, que hauran d’acreditar documentalment estar en condicions d’accedir a la universitat des del sistema educatiu corresponent quan el dit sistema es trobe entre els indicats en la normativa estatal vigent o aquella que la substituïsca, així com egressats de sistemes educatius estrangers no previs- tos anteriorment, que hauran d’acreditar documentalment estar en condicions d’accedir a la universitat des del sistema educatiu corresponent junt amb l’homologació dels seus estudis corresponent  al títol de Batxillerat de l’estat espanyol. | Titulacions de grau o equivalents, expedides per universitats estrangeres, per a estudis realitzats en italià com a llengua vehicular. | Títol de Llicenciat/ada en Filologia Italiana, o títol de grau equivalent.  Títol de Llicenciat/ada en Traducció i Interpretació: Italià, o títol de grau equivalent. |

 

 

---

****[1]****Redacció que en fa la disposició final quinta del [**Decret 138/2014, de 29 d'agost, del Consell**](http://www.dogv.gva.es/index.php?id=26&sig=007750/2014&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D007750/2014), pel qual s'establix el currículum dels nivells C1 i C2 dels ensenyaments d'idiomes de règim especial a la Comunitat Valenciana, per als idiomes alemany, espanyol, francés, anglés i valencià (Diari Oficial núm. 7350 de 01.09.2014) Ref. Base de dades 007750/2014.

****[2]****Redacció que en fa l’[**Orde 93/2013, d'11 de novembre**](http://www.dogv.gva.es/index.php?id=26&sig=010258/2013&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D010258/2013), de la Conselleria d'Educació, Cultura i Esport, per la qual es modifica l'annex únic denominat certificats i diplomes que acrediten la competència en llengües estrangeres del Decret 61/2013, de 17 de maig, pel qual s'establix un sistema de reconeixement de la competència en llengües estrangeres a la Comunitat Valenciana i es crea la Comissió d'Acreditació de Nivells de Competència en Llengües Estrangeres (Diari Oficial núm. 7151 de 13.11.2013) Ref. Base de dades 010258/2013.


Còpia Permalink ELI